El Ple de l'Ajuntament de Sagunt insta el Govern que s'incloguen totes les activitats econòmiques en el pla d'ajudes extraordinàries
04 de maig 2021

​El Ple de l'Ajuntament de Sagunt va aprovar instar el Govern d'Espanya que rectifique les condicions i requisits del _Reial decret-llei 5/2021, de 12 de març, de Mesures extraordinàries de suport a la solvència empresarial en resposta a la pandèmia de la COVID 19_, de manera que puguen ser beneficiàries d'aquestes ajudes totes aquelles empreses i autònoms que acrediten una disminució de la facturació en més d'un 30% en relació a 2019 a conseqüència de la pandèmia.

La moció, presentada pel grup municipal de Ciutadans i defensada per Salvador Montesinos, va ser aprovada amb els vots a favor de tots els grups polítics de la Corporació excepte Esquerra Unida, que es va abstindre.

Segons s'argumenta en la proposta, moltes de les empreses i autònoms s'han vist exclosos d'aquestes subvencions a causa d'uns requisits que de facto resulten «**bastant restrictius»**, cosa que impedix l'accés a les mateixes al 80% aproximadament de les branques d'activitat classificades, de manera que només aquells negocis recollits en 95 de les 538 branques (una cinquena part) podran beneficiar-se d'aquesta nova línia dotada amb 11.000 milions d'euros dels quals 7.000 es destinen a ajudes directes que concediran les comunitats autònomes, segons el plec, a aquells autònoms i empreses dels sectors més afectats per la pandèmia els ingressos de la qual hagen caigut més d'un 30% respecte als de l'exercici 2019.

Així, el nombre de branques que sí que podran beneficiar-se del pla es considera «**insuficient**» i es proposa com a alternativa lògica «**tindre en compte com a criteri la disminució real i efectiva de la facturació en relació a 2019 a conseqüència de la pandèmia i no excloure activitats econòmiques només pel fet d'haver sigut considerades essencials o no**» durant el transcurs d'aquesta.​

  

![Imagen sin texto alternativo.](/media/hjtlwvps/99c_smontesinosyalcalde.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-ple-de-l-ajuntament-de-sagunt-insta-el-govern-que-s-incloguen-totes-les-activitats-economiques-en-el-pla-d-ajudes-extraordinaries/ "Facebook")
*   [](http://twitter.com/share?url=https://aytosagunto.es/va/actualitat/el-ple-de-l-ajuntament-de-sagunt-insta-el-govern-que-s-incloguen-totes-les-activitats-economiques-en-el-pla-d-ajudes-extraordinaries/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-de-l-ajuntament-de-sagunt-insta-el-govern-que-s-incloguen-totes-les-activitats-economiques-en-el-pla-d-ajudes-extraordinaries/ "Linked In")
*   [](mailto:?body=https://aytosagunto.es/va/actualitat/el-ple-de-l-ajuntament-de-sagunt-insta-el-govern-que-s-incloguen-totes-les-activitats-economiques-en-el-pla-d-ajudes-extraordinaries/)